BESEDILO, KI GA PREDLAGA KOMISIJA SPREMEMBA

Sprememba 1

Predlog uredbe Uvodna izjava 3

(3) Medtem ko tradicionalno podporo za uporabo in razvoj evropskih raziskovalnih infrastruktur predstavljajo zlasti subvencije za ustanovljene raziskovalne infrastrukture v državah članicah, se je v zadnjih letih pokazala potreba po dodatnem prizadevanju za spodbujanje razvoja novih infrastruktur, tako da se oblikuje ustrezen pravni okvir, ki mora omogočiti njihovo ustanovitev in delovanje na ravni Skupnosti. (3) Medtem ko tradicionalno podporo za uporabo in razvoj evropskih raziskovalnih infrastruktur predstavljajo zlasti subvencije za ustanovljene raziskovalne infrastrukture v državah članicah, se je v zadnjih letih pokazala potreba po dodatnem prizadevanju za spodbujanje razvoja novih infrastruktur ali posodabljanje obstoječih struktur, da se optimizira njihova uporaba , tako da se oblikuje ustrezen pravni okvir, ki mora omogočiti njihovo ustanovitev in delovanje na ravni Skupnosti.

Sprememba 2

Predlog uredbe Uvodna izjava 4

(4) To potrebo so na politični ravni večkrat izrazile države članice, institucije Skupnosti in različni akterji iz evropske raziskovalne skupnosti, kot so podjetja, raziskovalni centri in univerze. (4) To potrebo so na politični ravni večkrat izrazile države članice in institucije Skupnosti, pa tudi različni akterji iz evropske raziskovalne skupnosti, kot so podjetja, raziskovalni centri, univerze in zlasti Evropski strateški forum za raziskovalno infrastrukturo (ESFRI).

Sprememba 3

Predlog uredbe Uvodna izjava 6 a (novo)

(6a) Namen evropske raziskovalne infrastrukture (ERI), ustanovljene v skladu s to uredbo, bi moral biti omogočanje in pospeševanje raziskovanja vseevropskega interesa. To bi bilo treba izvajati na negospodarski osnovi, kar pomeni, da ne bo ponujala opravljanja del ali zagotavljala preskrbe in/ali storitev, ki bi lahko izkrivljale konkurenco. Da se vendarle spodbudi prenos inovacij, znanja in tehnologije, je treba ERI omogočiti opravljanje nekaterih omejenih gospodarskih dejavnosti pod določenimi pogoji.

Sprememba 4

Predlog uredbe Uvodna izjava 7

(7) V nasprotju s skupnimi tehnološkimi pobudami, zasnovanimi kot skupna podjetja, katerih članica je Skupnost, od katere prejemajo finančne prispevke, evropska raziskovalna infrastruktura (v nadaljnjem besedilu: ERI ) ne sme biti zasnovana kot organ Skupnosti v smislu člena 185 finančne uredbe, ampak kot pravna oseba, pri kateri ni nujno, da je članica Skupnost, od katere tudi ne prejema finančnih prispevkov v smislu člena 108(2)(f) finančne uredbe. (7) V nasprotju s skupnimi tehnološkimi pobudami, zasnovanimi kot skupna podjetja, katerih članica je Skupnost, od katere prejemajo finančne prispevke, ERI ne sme biti zasnovana kot organ Skupnosti v smislu člena 185 Finančne uredbe, ampak kot pravna oseba, pri kateri Skupnost ni članica , od katere ERI tudi ne prejema finančnih prispevkov v smislu člena 108(2)(f) Finančne uredbe. To ne bi smelo veljati, če bi Skupnost postala članica ERI, kateri nameni pomemben finančni prispevek iz člena 185(1) Finančne uredbe. V vsakem primeru pa za vsako financiranje Skupnosti za namene ERI veljajo ustrezne določbe Finančne uredbe.

Sprememba 5

Predlog uredbe Uvodna izjava 8

(8) Glede na tesno sodelovanje med državami članicami in Skupnostjo pri načrtovanju programov in izvajanju ustreznih raziskovalnih dejavnosti v duhu dopolnjevanja, kot določata člena 164 in 165 Pogodbe, morajo zainteresirane države članice same ali v sodelovanju z drugimi kvalificirani subjekti opredeliti svoje potrebe po ustanovitvi raziskovalnih infrastruktur na podlagi svojih dejavnosti na področju raziskav in tehnološkega razvoja ter zahtev Skupnosti. Iz istega razloga mora biti članstvo v ERI odprto za zainteresirane države članice z možno vključitvijo tretjih držav, ki izpolnjujejo pogoje, in specializiranih medvladnih organizacij. (8) Glede na tesno sodelovanje med državami članicami in Skupnostjo pri načrtovanju programov in izvajanju ustreznih raziskovalnih dejavnosti v duhu dopolnjevanja, kot določata člena 164 in 165 Pogodbe, morajo zainteresirane države članice opredeliti svoje potrebe po ustanovitvi raziskovalnih infrastruktur na podlagi svojih dejavnosti na področju raziskav in tehnološkega razvoja ter zahtev Skupnosti. Iz istega razloga mora biti članstvo v ERI odprto za zainteresirane države članice z možno vključitvijo tretjih držav, ki izpolnjujejo pogoje, in specializiranih medvladnih organizacij.

Sprememba 6

Predlog uredbe Uvodna izjava 9

(9) Evropska raziskovalna infrastruktura (v nadaljnjem besedilu: ERI), ustanovljena v skladu s to uredbo, mora biti odgovorna za ustanovitev in delovanje raziskovalne infrastrukture. Da lahko prepreči izkrivljanje konkurence, mora opravljati negospodarske dejavnosti. Da se spodbudi prenos inovacij ter znanja in tehnologije, mora biti ERI omogočeno opravljanje nekaterih omejenih gospodarskih dejavnosti pod določenimi pogoji. Ustanovitev raziskovalnih infrastruktur, kot so ERI, ne izključuje, da lahko raziskovalne infrastrukture vseevropskega interesa z drugo pravno obliko enakovredno prispevajo k izvajanju načrta, ki ga je oblikoval Evropski strateški forum za raziskovalno infrastrukturo (ESFRI), in napredku evropskih raziskav. Komisija bo zagotovila, da se člani ESFRI in druge zainteresirane strani obvestijo o teh alternativnih pravnih oblikah. (9) Ustanovitev raziskovalnih infrastruktur v skladu s to uredbo , kot so ERI, ne izključuje, da lahko raziskovalne infrastrukture vseevropskega interesa z drugo pravno obliko enakovredno prispevajo k napredku evropskih raziskav. Komisija bo zagotovila, da se zainteresirane strani obvestijo o teh alternativnih pravnih oblikah.

Sprememba 7

Predlog uredbe Uvodna izjava 10

(10) Raziskovalne infrastrukture morajo prispevati k zaščiti znanstvene odličnosti raziskav Skupnosti in konkurenčnosti njenega gospodarstva na podlagi srednje- do dolgoročnih napovedi, in sicer z učinkovito podporo evropskih raziskovalnih dejavnosti. Da lahko to dosežejo, morajo biti dejansko odprte za evropsko raziskovalno skupnost na splošno in si prizadevati za krepitev evropskih znanstvenih zmogljivosti, ki presegajo sedanje stanje tehnike, ter tako prispevati k razvoju Evropskega raziskovalnega prostora. (10) Raziskovalne infrastrukture morajo prispevati k zaščiti znanstvene odličnosti raziskav Skupnosti in konkurenčnosti njenega gospodarstva na podlagi srednje- do dolgoročnih napovedi, in sicer z učinkovito podporo evropskih raziskovalnih dejavnosti. Da lahko to dosežejo, morajo biti dejansko odprte za evropsko raziskovalno skupnost na splošno v skladu s pravili iz njihovih statutov in si prizadevati za krepitev evropskih znanstvenih zmogljivosti, ki presegajo sedanje stanje tehnike, ter tako prispevati k razvoju Evropskega raziskovalnega prostora , zlasti s spodbujanjem sinergij s kohezijsko politiko EU .

Sprememba 8

Predlog uredbe Uvodna izjava 10a (novo)

(10a) Nove raziskovalne infrastrukture bi morale zlasti upoštevati, kjer je to mogoče, kako pomembna je sprostitev zmogljivosti znanstvene odličnosti v konvergenčnih regijah kot sredstva za krepitev dolgoročne učinkovitosti EU na področju raziskav, inovacij in gospodarske konkurenčnosti.

Sprememba 9

Predlog uredbe Uvodna izjava 12

(12) Zaradi preglednosti mora biti odločba o ustanovitvi ERI objavljena v Uradnem listu Evropske unije. Iz istega razloga je treba tej odločbi priložiti izvleček iz statuta, ki opredeljuje njene bistvene elemente. (12) Zaradi preglednosti mora biti odločba o ustanovitvi raziskovalne infrastrukture kot ERI objavljena v Uradnem listu Evropske unije. Iz istega razloga je treba tej odločbi priložiti izvleček iz statuta, ki opredeljuje njegove bistvene elemente.

Sprememba 10

Predlog uredbe Uvodna izjava 14

(14) V ERI morajo biti včlanjene vsaj tri države članice, včlanijo pa se lahko tudi tretje države, ki izpolnjujejo pogoje, in posebne medvladne organizacije. Zato se ERI šteje kot mednarodna organizacija ali organizacija za namen uporabe Direktive Sveta 2006/112/ES z dne 28. novembra 2006 o skupnem sistemu davka na dodano vrednost, Direktive Sveta 92/12/EGS z dne 25. februarja 1992 o splošnem režimu za trošarinske proizvode in o skladiščenju, gibanju in nadzoru takih proizvodov in Direktive 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev v skladu s pravili glede državnih pomoči. Za bolj učinkovito podporo raziskovalnih dejavnosti ERI morajo države članice in sodelujoče tretje države sprejeti vse možne ukrepe, da se taki ERI zagotovi oprostitev plačila drugih davkov v čim širšem obsegu. (14) V ERI morajo biti včlanjene vsaj tri države članice, včlanijo pa se lahko tudi tretje države, ki izpolnjujejo pogoje, in posebne medvladne organizacije. Zato bi morala bistvena določba te uredbe zagotavljati, da se ERI šteje kot mednarodna organizacija ali organizacija za namen uporabe Direktive Sveta 2006/112/ES z dne 28. novembra 2006 o skupnem sistemu davka na dodano vrednost, Direktive Sveta 92/12/EGS z dne 25. februarja 1992 o splošnem režimu za trošarinske proizvode in o skladiščenju, gibanju in nadzoru takih proizvodov in Direktive 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil za gradnjo, blago in storitve v skladu s pravili glede državnih pomoči. Za bolj učinkovito podporo raziskovalnim dejavnostim ERI , da bi te postale bolj konkurenčne na svetovni ravni, morajo države članice in sodelujoče tretje države sprejeti vse možne ukrepe, da se taki ERI zagotovi oprostitev plačila drugih davkov v čim širšem obsegu.

Sprememba 11

Predlog uredbe Uvodna izjava 17

(17) Na eni strani je treba zagotoviti, da je ERI dovolj prilagodljiva, da spremeni svoj statut, na drugi strani pa mora Skupnost, ki ustanovi ERI, ohraniti nadzor nad nekaterimi bistvenimi elementi. Če sprememba zadeva vprašanje iz izvlečka statuta, priloženega odločbi o ustanovitvi ERI, je treba to spremembo pred začetkom veljavnosti odobriti z odločbo Komisije, sprejeto po enakem postopku kot odločba o ustanovitvi ERI, ker se informacije iz te odločbe štejejo za bistvene. O kakršni koli drugi spremembi je treba obvestiti Komisijo, ki lahko ugovarja, če meni, da je sprememba v nasprotju s to uredbo. Če ugovor ni vložen, je treba objaviti ustrezno obvestilo s priloženim kratkim povzetkom spremembe. (17) Na eni strani je treba zagotoviti, da je ERI dovolj prilagodljiva, da spremeni svoj statut, na drugi strani pa mora Skupnost, ki ustanovi raziskovalno infrastrukturo kot ERI, ohraniti nadzor nad nekaterimi bistvenimi elementi. Če sprememba zadeva vprašanje iz izvlečka statuta, priloženega odločbi o ustanovitvi ERI, je treba to spremembo pred začetkom veljavnosti odobriti z odločbo Komisije, sprejeto po enakem postopku kot odločba o ustanovitvi ERI, ker se informacije iz te odločbe štejejo za bistvene. O kakršni koli drugi spremembi je treba obvestiti Komisijo, ki lahko ugovarja, če meni, da je sprememba v nasprotju s to uredbo. Če ugovor ni vložen, je treba objaviti ustrezno obvestilo s priloženim kratkim povzetkom spremembe.

Sprememba 12

Predlog uredbe Uvodna izjava 20

(20) ERI so lahko sofinancirane iz finančnih instrumentov kohezijske politike v skladu z Uredbo Sveta (ES) št. 1083/2006 z dne 11. julija 2006 o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu in razveljavitvi Uredbe (ES) št. 1260/1999. (20) ERI so lahko sofinancirane iz finančnih instrumentov kohezijske politike v skladu z Uredbo Sveta (ES) št. 1083/2006 z dne 11. julija 2006 o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu in razveljavitvi Uredbe (ES) št. 1260/1999 ter v skladu z Uredbo Sveta (ES) št. 1084/2006 z dne 11. julija 2006 o ustanovitvi Kohezijskega sklada (1).

Sprememba 13

Predlog uredbe Uvodna izjava 22

(22) Ker je ERI ustanovljena v skladu z zakonodajo Skupnosti, mora biti urejena z zakonodajo Skupnosti in zakonodajo države njenega uradnega sedeža. Vendar ima lahko ERI sedež poslovanja v drugi državi . V tem primeru se mora zakonodaja te države uporabljati na področju javnega zdravja ter zdravja in varnosti pri delu, varstva okolja, ravnanja z nevarnimi snovmi in izdaje potrebnih dovoljenj. Poleg tega mora biti ERI urejena s statutom, sprejetim v skladu s prejšnjimi pravnimi viri, ter izvedbenimi pravili iz statuta. (22) Ker je ERI ustanovljena v skladu z zakonodajo Skupnosti, mora biti urejena z zakonodajo Skupnosti in zakonodajo države njenega uradnega sedeža. Vendar ima lahko ERI sedeže poslovanja v drugih državah . V tem primeru se mora zakonodaja teh držav uporabljati na področju javnega zdravja ter zdravja in varnosti pri delu, varstva okolja, ravnanja z nevarnimi snovmi in izdaje potrebnih dovoljenj. Poleg tega mora biti ERI urejena s statutom, sprejetim v skladu s prejšnjimi pravnimi viri, ter izvedbenimi pravili iz statuta.

Sprememba 14

Predlog uredbe Uvodna izjava 23

(23) Za zagotovitev zadostnega nadzora skladnosti s to uredbo mora ERI predložiti Komisiji svoje letno poročilo in kakršne koli informacije o okoliščinah, ki lahko resno ogrozijo izvajanje nalog ERI . Če prejme Komisija iz letnega poročila ali na drug način namig, da ERI resno krši to uredbo ali drugo veljavno zakonodajo, zahteva pojasnilo in/ali ukrepe ERI in/ali njenih članic. V izrednih primerih in če ni sprejet noben ukrep za odpravo pomanjkljivosti, lahko Komisija razveljavi odločbo o ustanovitvi ERI; to bo sprožilo likvidacijo ERI. (23) Za zagotovitev zadostnega nadzora skladnosti s to uredbo mora ERI predložiti Komisiji letno poročilo in kakršne koli informacije o okoliščinah, ki lahko resno ogrozijo izpolnjevanje njenega cilja . Če prejme Komisija iz letnega poročila ali na drug način namig, da ERI resno krši to uredbo ali drugo veljavno zakonodajo, zahteva pojasnilo in/ali ukrepe ERI in/ali njenih članic. V izrednih primerih in če ni sprejet noben ukrep za odpravo pomanjkljivosti, lahko Komisija razveljavi odločbo o ustanovitvi ERI; to bo sprožilo likvidacijo ERI.

Sprememba 15

Predlog uredbe Uvodna izjava 23 a (novo)

(23a) Komisija bi morala na osnovi svojih rednih posodobitev načrta ESFRI Evropski parlament redno obveščati o stopnji razvoja ERI v evropskem raziskovalnem prostoru ter mu predložiti svojo oceno in priporočila v zvezi s tem.

Sprememba 16

Predlog uredbe Uvodna izjava 24

(24) Ker ciljev ukrepov, ki jih je treba sprejeti, tj. vzpostavitev okvira za evropske raziskovalne infrastrukture med državami članicami , države članice ne morejo učinkovito doseči v okviru nacionalnih ustavnih sistemov, je te cilje zaradi nadnacionalne narave problema mogoče bolj učinkovito doseči na ravni Skupnosti. Zato lahko Skupnost sprejme ukrepe v skladu z načelom subsidiarnosti iz člena 5 Pogodbe. V skladu z načelom sorazmernosti iz istega člena ta uredba ne presega tega, kar je nujno za dosego teh ciljev. (24) Ker ciljev ukrepov, ki jih je treba sprejeti, tj. kolektivna vzpostavitev okvira za ERI s strani držav članic , države članice ne morejo učinkovito doseči v okviru nacionalnih ustavnih sistemov, je te cilje zaradi nadnacionalne narave problema mogoče bolj učinkovito doseči na ravni Skupnosti. Zato lahko Skupnost sprejme ukrepe v skladu z načelom subsidiarnosti iz člena 5 Pogodbe. V skladu z načelom sorazmernosti iz navedenega člena ta uredba ne presega tega, kar je nujno za dosego teh ciljev.

Sprememba 17

Predlog uredbe Člen 1

1. Ta uredba določa okvir, ki opredeljuje zahteve in postopke za ustanovitev evropske raziskovalne infrastrukture (v nadaljnjem besedilu: ERI) ter učinke njene ustanovitve . 2. Velja za raziskovalne infrastrukture vseevropskega interesa. 1. Ta uredba opredeljuje zahteve in postopke za raziskovalno infrastrukturo vseevropskega interesa, ki se ustanovi kot evropska raziskovalna infrastruktura (v nadaljnjem besedilu: ERI).

Sprememba 18

Predlog uredbe Člen 1 – odstavek 2 a (novo)

2a. Raziskovalna infrastruktura vseevropskega interesa je zmogljivost, vključno z viri in storitvami, ki jih znanstvena skupnost uporablja za izvajanje vrhunskih raziskav na zadevnih področjih. Ta opredelitev zajema glavno znanstveno opremo ali nize instrumentov, na znanju temelječe vire, kot so zbirke, arhivi ali strukturirani znanstveni podatki, infrastrukture, ki temeljijo na informacijskih in komunikacijskih tehnologijah, kot so omrežna, računalniška, programska in komunikacijska infrastruktura, ter kakršna koli druga edinstvena sredstva, bistvena za dosego odličnosti raziskav. Take raziskovalne infrastrukture so lahko na enem mestu ali razpršene (organizirana mreža virov).

Sprememba 19

Predlog uredbe Člen 2 – naslov

Naloga in druge dejavnosti Cilj in dejavnosti ERI

Sprememba 20

Predlog uredbe Člen 2 – odstavek 1

1. Naloga ERI je ustanovitev in upravljanje raziskovalne infrastrukture . 1. Cilj ERI je omogočati in spodbujati raziskave vseevropskega interesa v okviru obstoječe evropske infrastrukture ali nove infrastrukture, ki jo je skupaj ustanovilo več držav članic .

Sprememba 21

Predlog uredbe Člen 2 – odstavek 2

2. ERI opravlja svojo nalogo na negospodarski podlagi . Kljub temu lahko opravlja omejene gospodarske dejavnosti, tesno povezane z njeno nalogo , če ne ogrožajo izpolnjevanje te naloge . 2. Dejavnosti, ki jih opravlja ERI , so negospodarske narave . Kljub temu lahko opravlja omejene gospodarske dejavnosti, tesno povezane z njenim ciljem , če ne ogrožajo izpolnjevanje tega cilja, dohodek iz teh dejavnosti pa se uporabi izključno za izpolnjevanje tega cilja .

Sprememba 22

Predlog uredbe Člen 2 – odstavek 3 a (novo)

3a. ERI posebno pozornost namenijo patentom ter drugim pomembnim pravicam intelektualne lastnine in interesom, kise pojavijo pri dejavnostih ERI, ter o teh pravicah intelektualne lastnine obvestijo Komisijo v letnem poročilu.

Sprememba 23

Predlog uredbe Člen 3 – naslov

Zahteve v zvezi z infrastrukturo Splošne zahteve

Sprememba 24

Predlog uredbe Člen 3 – odstavek 1 – uvodni del

Raziskovalna infrastruktura, ki jo ustanovi ERI, izpolnjuje naslednje zahteve: Raziskovalna infrastruktura, ki se ustanovi kot ERI, izpolnjuje naslednje zahteve:

Sprememba 25

Predlog uredbe Člen 3 – odstavek 1 – točka b

(b) zagotavlja dodano vrednost razvoja Evropskega raziskovalnega prostora in bistveno izboljšuje zadevna znanstvena in tehnološka področja na mednarodni ravni; (b) zagotavlja dodano vrednost razvoja Evropskega raziskovalnega prostora , vključno s sprostitvijo raziskovalne zmogljivosti v vseh regijah EU, in z izpopolnjevanjem raziskovalnih metod bistveno izboljšuje zadevna specialistična znanstvena in tehnološka področja na mednarodni ravni;

Sprememba 26

Predlog uredbe Člen 3 – odstavek 1 – točka c

(c) do nje ima dejanski dostop evropska raziskovalna skupnost, sestavljena iz raziskovalcev iz držav članic in držav, povezanih s programi Skupnosti za raziskave, tehnološki razvoj in predstavitvene dejavnosti, ter (c) do nje ima dejanski dostop evropska raziskovalna skupnost, sestavljena iz raziskovalcev iz držav članic in držav, povezanih s programi Skupnosti za raziskave, tehnološki razvoj in predstavitvene dejavnosti, v skladu s pravili iz svojih statutov;

Sprememba 27

Predlog uredbe Člen 3 – odstavek 1 – točka c a (novo)

(ca) prispeva k usposabljanju mladih raziskovalcev; ter

Sprememba 28

Predlog uredbe Člen 3 – odstavek 1 – točka d a (novo)

(da) povečuje učinkovitost interdisciplinarnih raziskav, in sicer zaradi koncentracije raziskovalnih projektov v danem časovnem obdobju.

Sprememba 29

Predlog uredbe Člen 3 – odstavek 1 a (novo)

Raziskovalna infrastruktura, ki se ustanovi kot ERI, vlogi priloži tudi oceno učinka.

Sprememba 30

Predlog uredbe Člen 3 – odstavek 1 b (novo)

Člani raziskovalne infrastrukture, ki se ustanovi kot ERI, zagotovijo človeške in finančne vire, ki so nujni za njeno vzpostavitev in delovanje.

Sprememba 31

Predlog uredbe Člen 4 – naslov

Vloga za ustanovitev ERI Vloga

Sprememba 32

Predlog uredbe Člen 4 – odstavek 1 – uvodni del

1. Subjekti, ki zaprosijo za ustanovitev ERI (v nadaljnjem besedilu: vlagatelji), predložijo vlogo Komisiji. Vloga se predloži v pisni obliki v enem od uradnih jezikov Skupnosti in vsebuje: 1. Subjekti, ki zaprosijo , da se raziskovalna infrastruktura ustanovi kot ERI (v nadaljnjem besedilu: vlagatelji), predložijo vlogo Komisiji. Vloga se predloži v pisni obliki v enem od uradnih jezikov Skupnosti in vsebuje:

Sprememba 33

Predlog uredbe Člen 4 – odstavek 1 – točka a

(a) zahtevo Komisiji za ustanovitev ERI; (a) zahtevo Komisiji , da se raziskovalna infrastruktura ustanovi kot ERI;

Sprememba 34

Predlog uredbe Člen 4 – odstavek 1 – točka c

(c) tehnični in znanstveni opis raziskovalne strukture, ki jo mora ustanoviti in upravljati ERI, zlasti ob upoštevanju zahtev iz člena 3; (c) tehnični in znanstveni opis raziskovalne infrastrukture, ki naj se ustanovi kot ERI, kot tudi družbeno-ekonomskih učinkov in prispevka h konvergenčnim ciljem EU, zlasti ob upoštevanju zahtev iz člena 3;

Sprememba 35

Predlog uredbe Člen 4 – odstavek 2

2. Komisija oceni vlogo. Med ocenjevanjem lahko pridobi mnenja neodvisnih strokovnjakov, zlasti na področju nameravanih dejavnosti ERI. Rezultat take ocene se sporoči vlagateljem, ki se po potrebi pozovejo k dopolnitvi ali spremembi vloge v razumnem času. črtano

Sprememba 36

Predlog uredbe Člen 5 – naslov

Odločba o vlogi Ocena in odločba o vlogi

Sprememba 37

Predlog uredbe Člen 5 – odstavek – -1 (novo)

-1. Komisija oceni vlogo. Med ocenjevanjem mora pridobiti mnenja neodvisnih strokovnjakov, zlasti na področju načrtovanih dejavnosti ERI. Rezultat take ocene se sporoči vlagateljem, ki se po potrebi pozovejo k dopolnitvi ali spremembi vloge v razumnem času.

Sprememba 38

Predlog uredbe Člen 5 – odstavek 1 – uvodni del

1. Komisija ob upoštevanju rezultatov ocene iz člena 4(2) in po postopku iz člena 21: 1. Komisija ob upoštevanju rezultatov ocene iz člena 5(-1) in potreb, ki so opredeljene v evropskem strateškem forumu o raziskovalnih infrastrukturah (ESFRI), ter v skladu s postopkom iz člena 21:

Sprememba 39

Predlog uredbe Člen 5 – odstavek 1 – točka a

(a) sprejme odločbo o ustanovitvi ERI po tem, ko se prepriča, da so izpolnjene zahteve iz te uredbe, ali (a) sprejme odločbo o ustanovitvi raziskovalne infrastrukture kot ERI po tem, ko se prepriča, da so izpolnjene zahteve iz te uredbe, ali

Sprememba 40

Predlog uredbe Člen 5 – odstavek 2

2. Odločba o vlogi se sporoči vlagateljem. Odločba o ustanovitvi ERI se objavi tudi v seriji L Uradnega lista Evropske unije. 2. Odločba o vlogi se sporoči vlagateljem. Odločba o ustanovitvi raziskovalne infrastrukture kot ERI se objavi tudi v seriji L Uradnega lista Evropske unije. V primeru zavrnitve imajo vlagatelji dostop do ocenjevalnega poročila.

Sprememba 42

Predlog uredbe Člen 6 – odstavek 1 a (novo)

1a. Izvirna pravna oseba infrastruktur z drugačno pravno obliko preneha obstajati na dan iz odstavka 1, ERI pa na podlagi pravnega nasledstva deluje kot njena naslednica;

Sprememba 43

Predlog uredbe Člen 7 – odstavek 2

2. Naziv vsake ERI vsebuje izraz „evropska raziskovalna infrastruktura“ ali okrajšavo „ERI“. 2. Naziv vsake ERI vsebuje izraz „evropska raziskovalna infrastruktura“ ali okrajšavo „ERI“ter navedbo njenega raziskovalnega področja.

Sprememba 44

Predlog uredbe Člen 8 – odstavek 2

2. V ERI morajo biti včlanjene vsaj tri države članice. Nadaljnje države članice se lahko včlanijo kadar koli pod poštenimi in razumnimi pogoji iz statuta. 2. V ERI morajo biti včlanjene vsaj tri države članice. Nadaljnje države članice , tretje države in mednarodne organizacije se lahko včlanijo kadar koli pod poštenimi in razumnimi pogoji iz statuta.

Sprememba 45

Predlog uredbe Člen 8 – odstavek 4

4. Katero koli državo članico ali tretjo državo kot članico ERI lahko zastopa en javni subjekt ali več javnih subjektov, vključno z regijami, ali zasebni subjekti, ki opravljajo javne storitve na področju uveljavljanja določenih pravic in razrešitve določenih obveznosti. 4. Katero koli državo članico ali tretjo državo kot članico ERI lahko v skupščini članic zastopa en javni subjekt ali več javnih subjektov, vključno z regijami, ali zasebni subjekti, ki opravljajo javne storitve na področju uveljavljanja določenih pravic in razrešitve določenih obveznosti.

Sprememba 46

Predlog uredbe Člen 8 – odstavek 5

5. Tretje države in medvladne organizacije, ki zaprosijo za članstvo v ERI, priznavajo, da ima ERI pravno osebnost in sposobnost v skladu s členom 6(1) in (2) ter da upošteva pravila iz člena 16. 5. Tretje države in medvladne organizacije, ki zaprosijo za članstvo v ERI, priznavajo, da ima ERI pravno osebnost in sposobnost na njihovih ozemljih in organizacijah v skladu s členom 6(1) in (2) ter da upošteva pravila iz člena 16. Če ERI uporabi sredstva Skupnosti, mednarodni ali medvladni člani ERI ohranijo svoj status ERI le, če se obvežejo, da bodo svoje notranje in zunanje revizije pošiljali Evropskemu računskemu sodišču in notranjemu revizorju Komisije.

Sprememba 47

Predlog uredbe Člen 8 – odstavek 6 a (novo)

6a. Če postane Skupnost neposredno ali prek posrednika članica ERI, Komisija o tem nemudoma obvesti obe veji proračunskega organa.

Sprememba 48

Predlog uredbe Člen 9 – odstavek 1 – točka b

(b) naloge in dejavnosti ERI; (b) cilj in dejavnosti ERI;

Sprememba 49

Predlog uredbe Člen 9 – odstavek 1 – točka e

(e) pravice in obveznosti članic, vključno z obveznostjo prispevanja k uravnoteženemu proračunu; (e) pravice in obveznosti članic, vključno z obveznostjo prispevanja k uravnoteženemu proračunu in pravico glasovanja ;

Sprememba 50

Predlog uredbe Člen 9 – odstavek 1 – točka h – točka i

(i) politiko dostopa za uporabnike; (i) politiko dostopa za uporabnike , ki temelji na znanstveni odličnosti ;

Sprememba 51

Predlog uredbe Člen 9 – odstavek 1 – točka h – podtočka i a (novo)

(ia) naložbeno politiko;

Sprememba 52

Predlog uredbe Člen 9 – odstavek 1 – točka h – podtočka vi a (novo)

(via) nediskriminatorno politiko, kjer so upoštevane zlasti enakost med spoloma in enake možnosti za invalide;

Sprememba 53

Predlog uredbe Člen 9 – odstavek 1 – točka j a (novo)

(ja) dogovor o posamezniku, ki je pristojen za patente ter druge pravice intelektualne lastnine in interese, ki se pojavijo pri dejavnostih ERI, ter o uporabi prihodka iz tovrstnih pravic;

Sprememba 54

Predlog uredbe Člen 13 – odstavek 6

6. ERI sklene potrebna zavarovanja, da se pokrijejo vsa tveganja v zvezi z njenim delovanjem. 6. ERI sklene potrebna zavarovanja, da se pokrijejo vsa tveganja v zvezi z vzpostavitvijo infrastrukture in njenim delovanjem.

Sprememba 55

Predlog uredbe Člen 14

Sredstva Skupnosti za ERI se dodelijo le v skladu z naslovom VI Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti. Možno je tudi financiranje v okviru kohezijske politike v skladu z zadevno zakonodajo Skupnosti. Sredstva Skupnosti za ERI se dodelijo le v skladu z naslovom VI Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti. Možno je tudi financiranje v okviru kohezijske politike v skladu z zadevno zakonodajo Skupnosti. Če postane Skupnost kadar koli, neposredno ali prek posrednika, članica ERI, se ta ERI obravnava kot pravna oseba v skladu s členom 185 Finančne uredbe. To velja tudi za ERI, ki prejema sredstva (operativne subvencije) v skladu s členom 185 Finančne uredbe.

Sprememba 56

Predlog uredbe Člen 16 – odstavek 1 – točka a

(a) zakonodaja Skupnosti, zlasti ta uredba in odločbe iz členov 5(1)(a) in 10(1); (a) zakonodaja Skupnosti, zlasti ta uredba in odločbe iz členov 5(1)(a) in 10(1), ter po potrebi Finančna uredba;

Sprememba 57

Predlog uredbe Člen 18 – odstavek 5

5. Če ni sprejet noben ukrep za odpravo pomanjkljivosti, lahko Komisija razveljavi Uradnem listu Evropske unijeodločbo o ustanovitvi ERI. Ta odločba se sporoči ERI in objavi v seriji L Uradnega lista Evropske unije. S tem se sproži likvidacija ERI. 5. Če ni sprejet noben ukrep za odpravo pomanjkljivosti, lahko Komisija razveljavi odločbo o ustanovitvi raziskovalne infrastrukture kot ERI. Ta odločba se sporoči ERI in objavi v seriji L Uradnega lista Evropske unije. S tem se sproži likvidacija ERI.

Sprememba 58

Predlog uredbe Člen 18 – odstavek 5 a (novo)